Det er vigtigt at der er en god, sund dialog mellem arbejdsgiveren og dig. Reglerne omkring sygemelding fordrer at der skal være en konstruktiv dialog som skal tilsikre at du kommer hurtigt i arbejde igen.
Nogle gange kan arbejdsgivers spørgsmål virke personlige og anstødende. Nogle gange opfatter medarbejderen spørgsmålene anklagende, derfor har vi forsøgt at komme med nogle guidelines til hvad der i henhold til Arbejdstilsynet er godt skik og brug - og hvad der ikke er tilladt.
Arbejdsgiver må gerne spørge om, hvornår du forventer at kunne komme tilbage i jobbet.
Arbejdsgiver må gerne spørge, om der måske er andre arbejdsopgaver, du som medarbejder kan klare.  Du må gerne af sig selv fortælle arbejdsgiver om, hvad du fejler. Det kan især ved længerevarende sygefravær være en god grobund for et konstruktivt, sundt samarbejde. Arbejdsgiver må ikke spørge ind til hvad du fejler.